Kampylobakteriálna enteritída

Kampylobakteriálna enteritída (zápal tenkého čreva) je infekčné hnačkovité ochorenie ľudí, ktorého pôvodcom sú baktérie rodu Campylobacter. Patogénne druhy produkujú toxíny podobné choleragénu a cytotoxíny. K najčastejším vyvolávateľom patria druhy Campylobacter jejuni, Campylobacter coli a Campylobacter laridis. 

Človek sa nakazí infikovanou vodou alebo potravinami (fast food, predovšetkým zle tepelne upravené kuracie mäso), prípadne kontaktom s nakazenými zvieratami (najmä hydina a ošípané). V určitom percente prípadov sa môže infekcia ohraničená na tenké črevo zmeniť prienikom baktérií do krvného obehu na systémové horúčkovité ochorenie s bolesťami brucha, výraznými až krvavými hnačkami a bolesťami hlavy. 

Samotná enteritída trvá 5 – 7 dní a často ustúpi i bez liečby. Liečba ťažšej infekcie je antibiotická, s dôrazom na stabilizáciu vnútorného prostredia (rehydratácia).

Zdroj 

A04 Iné bakteriálne črevné infekcie
Črevné infekčné choroby